• Tiesta: Pequena,  perfil siempres reutu nes femes (incluso un migayu cóncavu) ya subconvexu nos marones.  • Güeyos:Concos salientes, güeyos grandes ya sabichegos.  • Oreyes: Pequenes ya empobinaes p alantre.  • Focicu: Nes oveyes prietes, dafechu desta color, sacante les que son gueifes. Ensin pintes nes blanques, almitiendo dalguna piquinina (xara).  • Pescuezu: De llonxitú media ya firme, más nos marones que nes nes femes. Presenten a lo llargo del mesmu ya fasta larca, bedeyos que-y dan una  espresión asemeyada al muflón. Per debaxo la ñucla, apaez la melota, comu se fora la clina, con bedeyos enforma.  • Tueru: Allongáu. Reutu nes femes, daqué gorrumbu na cruz el marón. Costellar enforma enarquiáu.  • Pates: Fines, con pezuños pequenos ya duros. Cinquen bien les manes, siendo abondes les que corviyonen.  • Rau: Curtiu, malapenes-yos allega a los corviyones.  • Pelleya: Fino. Ensin plegues.  • Cañáu: Con bon remueyu. Tetos pequenos.  • Cuerna: Námái que la presenten los  marones. La traza ye nespiral envuelta, percalcada y aspeutu carauterísticu, tayada por riegos tresversales.  • Pesu: Nes femes permedia en 22 kgs ya nos marones en 33 Kgs.  • Altor: Femes 55,5cm.; marones 61 cm. (Midíes del castru la Campa Torres 54,8 cm).  • Color: La color ye prieto, blanco, cardín ya pezo. Les que son prietes puen ser coronistes o moñiralbes, gueifes ya coreyalbes. Al medrar la llana prieto tórnase-yos arroxao.  • La llana: allega-yos penrriba los corviyones.  Presenten frebes de llargor variable. Tirabuzones pequenos. La tiesta apaez enllanada, col rizu pequenu ya pertrupu.  La so llana ufre un pesu de 1,05 Kg nes femes ya 1,71 kg de máximo nos marones.